《潮阳庵赠空上人》
明代·释今邡

草阁俯前川，凭崖只数椽。路连峰顶寺，厨引涧中泉。

白日龛灯彻，清宵梵响圆。闻师耽寂寞，住此已多年。

作者简介：今邡，字姜山。新会人。俗姓莫，原名微，字思微。诸生。明桂王永历十四年（一六六〇）落染受具。清圣祖康熙七年（一六六八），为雷峰监院。后居福州长庆坐化。事见《海云禅藻集》卷二。